Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 798/14/8808	Rožňava, 1.12.2014
EEČ : 2-67-347-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Rožňava
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
že v XXXXX a inde, ako otec maloletého XXXXX, nar.XXXXX, za obdobie od 14.05.2014 doposiaľ úmyselne neprispieval na jeho výživu, hoci rozsudkom Okresného súdu v XXXXX sp. zn. XXXXX zo dňa 07.09.2004 bol zaviazaný prispievať na jeho výživu po XXXXX,- Sk /XXXXX €/ mesačne, v dôsledku čoho za uvedené obdobie dlhuje na výživnom sumu vo výške XXXXX € matke maloletého, XXXXX, a tohoto konania sa dopustil napriek tomu, že bol trestným rozkaom Okresného súdu v XXXXX sp. zn. XXXXX zo dňa 13.02.2014 odsúdený k podmienečnému trestu odňatia slobody za taký istý prečin,  

lebo zanikla trestnosť činu

Odôvodnenie:
Uznesením vyšetrovateľa ORPZ, Odboru kriminálnej polície v XXXXX sp. zn. ČVS: ORP-XXXXX zo dňa 15.10.2014 bolo vznesené obvinenie XXXXX za prečin zanedbania povinnej výživy podľa § 207 ods. 1, ods. 3 písm. c) Tr. zák., na tom skutkovom základe, ako je to uvedené vo výrokovej časti tohto uznesenia. 
V priebehu skráteného vyšetrovania obvinený XXXXX poštovou poukážkou dňa 03.11.2024 uhradil dlžné výživné  v sume XXXXX,- € matke maloletého, XXXXX.
Svedkyňa XXXXX vo svojej výpovedi dňa 21.11.2014 potvrdila, že obvinený jej dlžné výživné za obdobie, za ktoré je trestne stíhaný, uhradil v plnej výške a v súčasnosti nemá dlh na výživnom. Ona je zamestnaná, preto jej maloletý syn v dôsledku neplnenia vyživovacej povinnosti obvineným núdzou netrpel  a je  o neho riadne postarané. 
Podľa § 86 písm. a) Tr. zák. trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 		
Vzhľadom k tomu, že obvinený XXXXX dodatočne splnil svoju vyživovaciu povinnosť a splnil tak podmienky ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka